لينن گراڊ اوبلاسٽ

لينن گراڊ اوبلاسٽ (روسي: Ленинградская область، سنڌي: ليننگراڊسڪايا اوبلاسٽ)، روس جو هڪ اوبلاسٽ (وفاقي ماتحت) آهي. ليننگراڊ اوبلاسٽ جي ايراضي 83,908 چورس ڪلوميٽر (32,600 چورس ميل) ۽ آبادي 2021ع جي آدمشماري موجب 20,00,997 آهي، جڏهن تي سال 2010ع جي آدمشماري ۾ 17,16,868 هئي. اوبلاسٽ هڪ وڏي پيماني جو صنعتي علائقو آهي. ان جو انتظامي مرڪز ۽ سڀ کان وڏو شهر گاٽشينا آهي. هي اوبلاسٽ 1 آگسٽ 1927ع تي قائم ٿيو (جيتوڻيڪ سال 1946ع تائين اوبلاسٽ جون سرحدون گهڻو ڪري انهن جي موجوده حيثيت ۾ آباد نه ٿيون هيون). اوبلاسٽ جو نالو لينن گراڊ شهر جي نالي تي رکيو ويو. 1991ع ۾، شهر پنهنجو اصل نالو، سينٽ پيٽرزبرگ بحال ڪيو. پر اوبلاسٽ لينن گراڊ جو نالو برقرار رکيو. اهو انگريا جي تاريخي علائقي کي اوورليپ ڪري ٿو ۽ ان جي حدون اتر اولهه ۾ فن لينڊ (ڪائمنلاڪسو ۽ ڏکڻ ڪريليا) ۽ اولهه ۾ ايسٽونيا (ايڊا-ويرو ڪائونٽي) سان آهن. انهي سان گڏ هن جي حدون روس جي پنج ماتحت؛ اتر اوڀر ۾ ڪريليا جي جمهوريه، اوڀر ۾ وولوگڊا اوبلاسٽ، ڏکڻ ۾ نوگوروڊ اوبلاسٽ، ڏکڻ اولهه ۾ پسڪوف اوبلاسٽ ۽ اولهه ۾ سينٽ پيٽرسبرگ جي وفاقي شهر سان آهن. هن اوبلاسٽ جو پهريون گورنر واڊم گستاف (1996ع-1998ع ) هو ۽ موجوده گورنر اليگزينڊر ڊروزڊينڪو (2012ع کان) آهي. ٻاهريان ڳنڍڻا Official website of Leningrad Oblast (in Russian) Official website of Leningrad Oblast (in Russian) Detailed and historical maps آرڪائيو ڪيا ويا October 11, 2007, حوالو موجود آهي وي بيڪ مشين. سانچو:Subdivisions of Russia سانچو:Leningrad Oblast حوالا